## El director general de Comunicació ressalta la necessitat dels mitjans d’informació locals per a divulgar la cultura i la identitat dels pobles

*** Francisco González ha participat en la IV Trobada de Comunicació de Proximitat que ha reunit un centenar de periodistes i estudiants per a reflexionar sobre la comunicació local**

El director general de Comunicació i Promoció Institucional, Francisco González, ha participat en la IV Trobada de Comunicació de Proximitat, que organitza la Federació Valenciana de Municipis i Províncies en col·laboració amb la Generalitat, juntament amb el secretari general de l’FVMP, Miguel Bailach, i el director general d’À Punt, Alfred Costa.

Francisco González ha ressaltat la importància dels mitjans locals en la divulgació de la cultura, les festes i la identitat dels pobles. Ha indicat que “a més d’informar de les notícies més pròximes, complixen una labor de difusió de les senyes d’identitat, que només poden fer els mitjans locals vinculats a la realitat més pròxima”.

El director de Comunicació ha elogiat la professionalitat dels periodistes d’informació local i ha destacat la utilitat dels mitjans locals per a cohesionar el territori de la Comunitat Valenciana.

La IV Trobada de Comunicació de Proximitat s’ha celebrat en les instal·lacions de la televisió autonòmica a Burjassot a on un centenar de periodistes i estudiants de periodisme han intercanviat reflexions sobre la comunicació local. Des d’un dels estudis d’À Punt s’ha emés el programa radiofònic *El Rall* que s’emet juntament amb la Xarxa d’Emissores Municipals.

Fecha: 19/10/2024